

**ENVIROPROJEKT 2012**

***Náučný chodník „Svet okolo Pohorelej“***

**CIEĽ PROJEKTU:**

Hlavným cieľom projektu je zvýšiť záujem žiakov o otázky týkajúce sa životného prostredia s dôrazom na význam ekosystémov v krajine.

- Posilnenie kontaktu žiakov s okolitou prírodou

* Sledovanie javov prebiehajúcich v ekosystémoch priamo v teréne a uvedomiť si ich význam pre trvalo udržateľný rozvoj.
* Pozorovanie problémov životného prostredia na regionálnej i lokálnej úrovni (regionálna výchova)
* Zefektívniť vyučovací proces využitím novej, netradičnej formy environmentálnej výchovy
* Získavanie schopností a zručností prezentovať výsledky svojej práce
* Zveľadenie a dobudovanie okrasnej prírodnej záhrady
* Formovať a rozvíjať také osobnostné kvality, ktoré u žiakov vzbudia záujem chrániť a zlepšovať životné prostredie
* Metódou spoznávania blízkeho i vzdialeného prírodného prostredia, získavania a spracovávania informácií aktívne zapojiť žiakov do procesu environmentálnej výchovy a vzdelávania
* Spoznávaním prírody v regióne vzbudzovať v žiakoch lásku k prírode a túžbu chrániť ju

Zvýšenie záujmu žiakov o otázky týkajúce sa životného prostredia dosiahneme vytvorením Náučného chodníka „Svet okolo Pohorelej“. Realizácia projektového zámeru prispejeme k zvýšeniu environmentálneho povedomia nie len žiakov, pedagogických a nepedagogických zamestnancov školy ale aj širokej verejnosti.